ועדת הכספים, כנסת 20, פרוטוקול מספר 1198, 2018-12-25 14:00

משה גפני: אני מתכבד לפתוח את ישיבת ועדת הכספים.

משה גפני: על סדר היום הצעת חוק לתיקון פקודת מסי העירייה ומסי הממשלה (פטורין) (פטור מארנונה למכללה טכנולוגית מוכרת), התשע"ז-2017.

משה גפני: אני מחכה לחבר הכנסת זוהר שיבוא לנמק.

משה גפני: אתם יודעים להסביר?

ניר אבודרהם: כן.

קריאה: בעלי העניין כאן.

משה גפני: בסדר.

משה גפני: עד שחבר הכנסת מכלוף מיקי זוהר יגיע, אני מבקש את מי שקשור לעניין, להציג את הנושא.

ניר אבודרהם: צהרים טובים.

ניר אבודרהם: אני יועץ אסטרטגי מטעם חברת ת.

ניר אבודרהם: א.ר.א ומלווה את פורום המכללות הטכנולוגיות.

ניר אבודרהם: אנחנו לא חברת לובינג.

משה גפני: את מי אתה מייצג?

ניר אבודרהם: אני מלווה את פורום המכללות הטכנולוגיות.

ניר אבודרהם: אני יועץ אסטרטגי של הפורום.

ניר אבודרהם: המכללות הטכנולוגיות, צריך להבין, אלה למעשה המכללות שמכשירות טכנאים והנדסאים.

ניר אבודרהם: הפורום מאגד כ-24 מכללות המשמעותיות יותר של 450 סטודנטים ומעלה.

ניר אבודרהם: נמצא אתנו כאן מרכז הפורום יעקב דור ולפני כן הייתה כאן דוקטור יוכי פנחסי, יושבת ראש הפורום.

ניר אבודרהם: נמצא דב תמיר, מנכ"ל המכללה הטכנולוגית באר שבע, רוני דיוה, מנכ"ל המכללה למינהל.

משה גפני: לא הבנתי.

משה גפני: זאת תכנית חיים שכאלה?

משה גפני: אתה עכשיו מציג לי את כולם?

משה גפני: תגיד מה אתה מבקש.

ניר אבודרהם: אני רוצה להראות שיש כאן גם מהצפון, גם מהדרום וגם מהמרכז.

משה גפני: בסדר.

משה גפני: אני בעדכם.

משה גפני: אני רק רוצה לראות איך זה מסתדר עם החוק.

משה גפני: מה פתאום נזכרתם בחוק הזה?

ניר אבודרהם: אנחנו לא נזכרנו.

ניר אבודרהם: אנחנו מובילים את המאבק הזה כבר כשש שנים.

ניר אבודרהם: ביולי ועדת שרים לענייני חקיקה החליטה פה אחד להעביר את הצעת החוק שמונחת לפניך.

משה גפני: והכנסת התפזרה.

ניר אבודרהם: ביולי מליאת הכנסת אישרה בקריאה טרומית.

ניר אבודרהם: הייתה פגרה ומאז אנחנו מחכים לדיון ואנחנו כמובן מאוד מודים לך על קיומו.

משה גפני: אתם מחכים לדיון שש שנים?

ניר אבודרהם: אנחנו מחכים לדיון כהכנה לקריאה ראשונה.

ניר אבודרהם: מבחינתנו תכלית הדיון היא לסכם שזה הנוסח שעובר לקריאה הראשונה.

ניר אבודרהם: אחרי כן נראה מה עושים עם זה.

משה גפני: אני עוד לא יודע על מה מדברים ואתה כבר מדבר אתי על הנוסח.

משה גפני: אתה יכול להסביר לי מה אתם מציעים?\

ניר אבודרהם: כן.

ניר אבודרהם: לפני שאני אגע במצב המשפטי, אני אומר בשתי מילים, מכיוון שמכללות טכנולוגיות זה לא דבר אחר, קשה להשוות אותו לדברים שונים, מדובר באינטרס ציבורי מובהק.

איתן ברושי: הוא ביקש ממך לדעת מה הנושא.

ניר אבודרהם: הצעת החוק מונחת בפניך.

ניר אבודרהם: כלומר זה סעיף 5ג(ה).

מיכאל מלכיאלי: תגיד לנו מה המצב ומה אתה רוצה לתקן.

ניר אבודרהם: לפטור את המכללות הטכנולוגיות.

משה גפני: מה זה מכללות טכנולוגיות?

ניר אבודרהם: מכללות טכנולוגיות רשומות בחוק, מכללות מוכרות.

משה גפני: כמה מכללות?

ניר אבודרהם: בעיקרון רשומים כ-65 מכללות אבל 35 כבר לא משלמות.

ניר אבודרהם: סמינרים תורניים, סמינרים חרדים.

קריאה: שפטורים על פי חוק.

ניר אבודרהם: יש כל מיני פטורים כאלה ואחרים.

אייל לב ארי: יש כ-61 מכללות מתוכן חרדיות.

אייל לב ארי: סמינרים.

משה גפני: אני מציע לעשות החלפה.

משה גפני: שכן ישלמו אבל שיקבלו תקציב.

ניר אבודרהם: בשורה התחתונה, נוצר מצב משפטי שהוא אבסורד.

משה גפני: רגע.

משה גפני: מבחינת הנתונים.

משה גפני: אנחנו מדברים על 35-30 מוסדות.

ניר אבודרהם: בפועל זה מה שיהיה וגם המכללות האלה, קרוב למחציתן, 12 מכללות, לא משלמות היום.

ניר אבודרהם: הן נמצאות במרחבים אקדמיים, אז ראשי הרשויות לא גובים מהן.

משה גפני: אם כן, כמה נשאר לנו?

ניר אבודרהם: סדר גודל של 14-13 מכללות.

משה גפני: על זה אנחנו מדברים.

משה גפני: ומה אתם רוצים שיהיה להם?

משה גפני: שיהיו פטורים מארנונה.

ניר אבודרהם: אנחנו רוצים שיהיו פטורים מארנונה.

משה גפני: למה לא?

משה גפני: מה הבעיה?

משה גפני: מה מונע מעיריית ראשון לציון לתת פטור למכללה שם?

מירה סלומון: משרד הפנים לא מאשר את זה.

קריאה: הממונה על המחוז.

משה גפני: אם אפשר, אחד יענה כי גם המובן מאליו, ראוי שייאמר.

משה גפני: למה עיריית ראשון לציון לא יכולה – בכל אופן זה גוף שמכבד את העיר וכולי והוא גוף חינוכי – לתת פטור מארנונה?

ניר אבודרהם: אם היא רוצה לפטור במסגרת של מוסד מתנדב על פי סעיף 5י, היא צריכה את משרד הפנים, כפי שדיברנו כאן בדיון הקודם.

ניר אבודרהם: מעבר לזה, לגבי מוסדות שהם מפוקחי מל"ג, אין שיקול דעת לרשות.

ניר אבודרהם: זה לא קשור אם ראש רשות מבין או לא מבין.

ניר אבודרהם: ברוב המקרים הם מבינים.

ניר אבודרהם: ברוב המקרים הם אפילו לא גובים אלא רק מחייבים מכיוון שהם מוצאים פתרון מבחינה רגולטורית שיאפשר להם לפטור.

ניר אבודרהם: יש לנו הרבה מאוד ראשי רשויות.

ניר אבודרהם: יושב כאן בן אדם, מכללה טכנולוגית באר שבע, ראש העיר מעניק דיפלומות כל שנה.

ניר אבודרהם: הוא מבין היטב את החשיבות של המכללה הטכנולוגית, היא זאת שהקימה את סמי שמעון.

ניר אבודרהם: הוא לא גובה.

ניר אבודרהם: הוא מחייב, אבל מה קורה?

ניר אבודרהם: נצבר חוב של 10 מיליון שקלים ואז ניתן גם רטרואקטיבית לחייב את המכללה.

איתי חוטר: סמנכ"ל כלכלה, מרכז השלטון המקומי.

משה גפני: מדובר בסך הכול על כמה מכללות.

קריאה: גם לא הרבה כסף.

איתי חוטר: גרושים.

משה גפני: אני לא אמרתי גרושים.

איתי חוטר: אני אגיד.

איתי חוטר: לפנינו מונחת הצעת חוק שמבקשת באופן חריג ביותר לתת מעמד או להעניק מעמד למכללות הטכנולוגיות שאין לאף מוסד מתנדב אחר.

איתי חוטר: אם יש תקלה כזו או אחרת בפטור של מוסד מתנדב, יכול להיות ששם צריך לעשות את הסידור.

איתי חוטר: דרך אגב, לדעתנו אחרי הדיון הקודם, העסק הזה מתייתר.

איתי חוטר: אחת הטענות שנטענו על ידי הפורום היא שראשי הרשויות רוצים, הם מאשרים והממונה על המחוז לא.

איתי חוטר: להבנתנו זה יפתור להם את הבעיה.

איתי חוטר: היכן שראשי הרשויות רוצים והם עונים על הקריטריונים של משרד החינוך, קרי מלכ"ר שלא על פעילות עסקית וכדומה, אין בעיה.

איתי חוטר: אז הרשויות המקומיות יעניקו להם את הפטור בדומה לכל יתר המוסדות המתנדבים.

איתי חוטר: אנחנו לא מוצאים שום סיבה לחוקק חקיקה מיוחדת למכללות טכנולוגיות ולהרים אותן מכל יתר המוסדות המתנדבים שעוסקים בחינוך, בהשכלה גבוהה, בבריאות, ברווחה ובטח לא לתת להם פטור מלא כאשר כל יתר המוסדות המתנדבים בשני שליש פטור.

איתי חוטר: אין לזה שום סיבה הגיונית.

מיכאל מלכיאלי: החוק הקודם פוטר את כל המכללות?

איתי חוטר: לא הבנתי את השאלה.

איתי חוטר: מה זה החוק הקודם?

מיכאל מלכיאלי: מה שדיברנו קודם.

איתי חוטר: הדיון הקודם?

מיכאל מלכיאלי: הוא פותר את הבעיה של המכללות?

איתי חוטר: בוודאי.

קריאה: לא.

קריאה: הוא לא פותר.

איתי חוטר: כרגע הסברתי.

איתי חוטר: האכסניה לכל המוסדות המתנדבים, זה אותו סעיף שמתייחס לפטור מוסד מתנדב.

איתן ברושי: אבל מה הקשר?

ניר אבודרהם: תשווה אותנו לאקדמיה ולא למוסדות.

איתי חוטר: גם אקדמיה מקבלת פטור מכוח מוסד מתנדב.

ניר אבודרהם: האקדמיה פטורה ב-66 אחוזים.

איתי חוטר: מכוח מוסד מתנדב.

איתי חוטר: זה אותו סעיף פטור.

ניר אבודרהם: הנדסאי הרבה יותר חשוב למשק.

משה גפני: רגע.

משה גפני: החוק הקודם לא פותר את הבעיה של החוק הנוכחי.

משה גפני: את החוק הנוכחי, יש מי שמביא אותו.

משה גפני: מביא אותו חבר הכנסת מיקי זוהר.

משה גפני: אנחנו בוועדה עכשיו דנים רק על החוק הזה.

איתי חוטר: איך זה קשור למי שמביא אותו?

איתי חוטר: אנחנו מדברים במהות.

איתי חוטר: אני מנסה לנתק את מגיש הצעת החוק ולהתייחס עניינית ומקצועית לבעיית הפטור שלהם.

משה גפני: אני דווקא רציתי שאתה תתייחס אחרת אם חבר כנסת מטעם הליכוד מציע את זה.

איתי חוטר: למה?

משה גפני: כי אמרת עכשיו שאתה דן על זה עניינית.

משה גפני: איך אני דן על זה?

משה גפני: אני דן על זה עניינית.

משה גפני: לכן אני מבקש מקצועית.

משה גפני: תגיד לי, לא קשור לשום דבר אחר.

איתי חוטר: אני משיב לאדוני.

משה גפני: אני אשלים אתה שאלה.

משה גפני: למה התכוננתי לנאום הזה?

משה גפני: בא חבר כנסת, לא חשוב מי הוא, הציע הצעת חוק.

משה גפני: קיבל אישור של ועדת שרים, עבר את הקריאה הטרומית וזה בא אלינו לוועדה.

משה גפני: אנחנו דנים עכשיו מקצועית רק על זה.

איתי חוטר: נכון.

משה גפני: אני מבין שלא מדובר על הרבה מכללות.

משה גפני: תגיד לי את עמדתכם לגבי הנושא הזה.

איתי חוטר: אדוני, אני נאמתי נאום שלם והסברתי.

איתי חוטר: אם תהיה קשוב, אני אשמח לחזור על הדברים.

משה גפני: בבקשה.

משה גפני: אני קשוב.

איתי חוטר: הצעת החוק שמונחת לפנינו מבקשת להעניק מעמד מיוחד למכללות הטכנולוגיות ולבודד אותן ולבדל אותן מכל יתר המוסדות המתנדבים.

איתי חוטר: מוסד מתנדב, זו האכסניה הנכונה שתחתיה צריכות להיכנס גם המכללות הטכנולוגיות בדומה ליתר המוסדות להשכלה גבוהה.

משה גפני: אני לא רוצה.

משה גפני: אני רוצה שתגיד לי על זה.

משה גפני: אני לא מכניס את זה תחת אכסניה אחרת.

משה גפני: מכללות טכנולוגיות.

איתי חוטר: אדוני, אני מנמק את התנגדותי להצעת החוק הזאת.

איתי חוטר: אני מסביר.

איתי חוטר: אנחנו לא רואים שום סיבה לתת להן מעמד מיוחד ולהפלות אותן לטובה.

איתי חוטר: בעולם הזה אנחנו נמצאים במקום שבו הן טוענות לאפליה בצד אחד של הסקאלה, ומהצד האחר הן רוצות שנפלה אותן לטובה עכשיו ביחס ליתר המוסדות המתנדבים באמצעות חקיקה ייעודית להן.

איתי חוטר: לזה אנחנו מתנגדים.

איתי חוטר: זה פעם אחת.

איתי חוטר: פעם שנייה.

איתי חוטר: אנחנו מדברים על הערכות שלהן רק שלהן.

איתי חוטר: הרי הם טוענים בעצמם שמתוך 30 מוסדות, כ-50 אחוזים פחות או יותר גם כך לא מחויבים.

איתי חוטר: קרי, על 15 מוסדות, סדר גודל, ולפי נייר שלכם ניר, אנחנו מדברים על הערכה של 15 מיליון שקלים בשנה פטור, לפי הערכה שלהם על 15 מוסדות בלבד.

איתי חוטר: זה בהנחת השני-שליש.

איתי חוטר: זאת אומרת, הנייר שאנחנו מחזיקים הוא לפני שנה, עוד לפני הצעת החוק הזאת שמדברת על פטור מלא.

איתי חוטר: קרי, פטור מלא, מעל 20 מיליון שקלים.

משה גפני: ראש רשת שאמורה להגיע אליו מכללה טכנולוגית ויש ויכוח האם המכללה הזאת הולכת לעיר פלונית או הולכת לעיר אלמונית, והוא מעוניין שהמכללה תבוא אליו, לעיר שלו, מכיוון שזה חשוב לו.

משה גפני: אז מתברר שהוא לא יכול לתת לה פטור מארנונה כי החוק לא מאפשר זאת.

איתי חוטר: אני מודה לאדוני על השאלה כי עכשיו הסברת לנו וגם כנראה לעצמך למה זה מתחבר לדיון הקודם.

איתי חוטר: בדיון הקודם ההצעה שמוצעת של חבר הכנסת מלכיאלי מדברת על כך שמשרד הפנים מאציל את הסמכות לרשויות המקומיות לאשר את הפטור למוסד מתנדב.

איתי חוטר: נכון להיום לטענת המכללות הטכנולוגיות, הרשויות רוצות, מגישות את הבקשה למחוז משרד הפנים ומשרד הפנים מתנגד.

איתי חוטר: ברגע שאתה תאשר את הצעת החוק הקודמת, ראשי הרשויות יקבלו את הבקשות ויאשרו.

איתי חוטר: אם הם מעוניינים, הם יאשרו.

איתי חוטר: בכל מקרה האכסניה היא פטור למוסד מתנדב.

איתי חוטר: תודה.

משה גפני: אתה לא מתנגד לחוק הזה.

משה גפני: אתה רק רוצה שישימו אותו במקום אחר.

איתי חוטר: לא.

איתי חוטר: אני מתנגד לחוק הזה ספציפית.

איתי חוטר: יש הבדל בין רציונל לבין הצעת החוק הספציפית.

משה גפני: אתם מתנגדים לחוק הזה.

איתי חוטר: הצעת החוק כרגע, כמו שהיא כתובה, בוודאי.

משה גפני: הסיבה ברורה.

משה גפני: בגלל כסף.

איתן ברושי: אדוני היושב ראש, אני מתנצל, במקביל יושבת ועדת הכלכלה.

איתן ברושי: אני זוכר את הדיון הזה, לא זוכר את התאריך, ותמכתי בזה כבר בעבר עת הנושא הזה עלה.

איתן ברושי: אני רוצה לומר שזה לא מפתיע שהמדינה מדברת על חשיבות החינוך הטכנולוגי ולמשל עד לא מזמן היא נתנה נקודת זיכוי למי שלמד ספרות ומוסיקה ונתנה חצי נקודת זיכוי למקצועות טכנולוגיים ואומרת שזה חשוב.

איתן ברושי: איזה כפל לשון יש כאן?

איתן ברושי: דרך אגב, אני בחוק ההסדרים העברתי את זה.

איתן ברושי: זה לקח לאוצר, ניסה למסמס את זה, ותוך שנתיים עשו את ההשוואה כך שגם אלה וגם אלה יקבלו נקודת זיכוי.

איתן ברושי: אני בא מעמק יזרעאל.

איתן ברושי: המרחק בין עמק יזרעאל לנצרת הוא לא מרחק גדול.

איתן ברושי: המכללה בעמק יזרעאל היא מוסד אקדמי.

איתן ברושי: לכן ההשוואה חבריי בשלטון המקומי היא לא לחוק הקודם.

איתן ברושי: במקרה נפגשו שני החוקים בחדר הזה.

איתן ברושי: ההשוואה היא להשכלה הגבוהה.

איתן ברושי: אתם באים ואומרים שחלק מהסטודנטים במקצועות הטכנולוגיים הם לא יותר חזקים מהמכללות.

איתן ברושי: לסיכום.

איתן ברושי: הדבר הזה הוא רציני.

איתן ברושי: לא בקלות דעת.

איתן ברושי: מדובר כאן בתלמידים שחלקם קשי יום.

איתן ברושי: מדובר כאן במוסדות שהמקורות שלהם יותר מצומצמים מאשר של המכללות האחרות ואני לא רוצה להזכיר את המכללות בנתניה.

איתן ברושי: מדובר כאן במכללות פשוטות למקצועות טכנולוגיים במקומות לעתים לא פשוטים ואנשים שלא יותר קל להם.

איתן ברושי: אני לא מבין את הוויכוח הזה.

איתן ברושי: צריך לאשר את זה.

מכלוף מיקי זוהר: אני רוצה לומר משפט.

משה גפני: אני נותן לך.

משה גפני: עכשיו אתה מקבל את כל הבמה.

מכלוף מיקי זוהר: אדוני היושב ראש, ראה זאת כבקשת פרידה כי עוד מעט יש לי פריימריז ולא בטוח שאני אחזור לכאן.

משה גפני: מה שאני עשיתי בשבילך בקדנציה הזאת, אתה חוזר מקום ראשון.

איתן ברושי: גפני, אתה מצביע היום?

משה גפני: אני לא בטוח.

משה גפני: תהיה הצבעה או היום או בתחילת השבוע הבא.

איתן ברושי: אם צריך, תקראו לי.

משה גפני: אם זה הולך ליפול, אני קורא לך.

מכלוף מיקי זוהר: מתנת פרידה לכנסת הזו.

משה גפני: אמרת שיש עוד חוקים שהולכים לעבור.

מכלוף מיקי זוהר: יש עוד כמה.

מכלוף מיקי זוהר: כדי שהוא יעבור בקריאה ראשונה, צריך להצביע.

משה גפני: או היום או ביום ראשון.

משה גפני: הם מתנגדים לו.

מכלוף מיקי זוהר: לא נורא.

משה גפני: תסביר.

מכלוף מיקי זוהר: לא נורא.

מכלוף מיקי זוהר: שיתנגדו.

משה גפני: אנחנו ועדה פלורליסטית.

מכלוף מיקי זוהר: יש להם קול בוועדה להצביע?

מכלוף מיקי זוהר: לא.

מכלוף מיקי זוהר: הם לא יכולים.

מכלוף מיקי זוהר: אתם יכולים להמשיך להתנגד.

משה גפני: לא.

משה גפני: אסור לך להגיד דבר כזה.

משה גפני: על פי החוק ועל פי תקנון הכנסת, כל מי שיש לו נגישות להצעת חוק שעולה בוועדה, צריך לאפשר לו, אם הוא מבקש רשות דיבור.

מכלוף מיקי זוהר: אני מתעקש שהם ידברו.

מכלוף מיקי זוהר: אני מתעקש לשמוע את התנגדותם אך אני מתעקש לומר שהחוק יעבור גם יעבור.

איתי חוטר: לצערנו פספסת.

איתי חוטר: לא היית כאן.

משה גפני: נאפשר לכם עוד פעם.

מכלוף מיקי זוהר: השלטון המקומי יפשוט רגל?

מכלוף מיקי זוהר: אוי, אוי, אוי.

מכלוף מיקי זוהר: מה זה יפשוט רגל.

מכלוף מיקי זוהר: מאות מיליונים.

קריאה: מיליון שקלים בבאר שבע.

קריאה: יש לך מכון ויצמן שליש, יש לך פקולטה שליש, יש לך בית חולים קפלן שליש.

משה גפני: חבר הכנסת מיקי זוהר, אל תנהל דיאלוג.

משה גפני: תאמר את עמדתך.

משה גפני: תגיד למה צריך לפטור אותם מארנונה.

מכלוף מיקי זוהר: זה מה שיהיה בחוק.

מכלוף מיקי זוהר: מכללות טכנולוגיות.

מכלוף מיקי זוהר: אם אתם מוצאים לקונה בחוק שמרחיבה את החוק מעבר למכללות טכנולוגיות, יהיה זמן.

איתי חוטר: הצענו.

מכלוף מיקי זוהר: מכללות טכנולוגיות יהיו פטורות מתשלום ארנונה.

מכלוף מיקי זוהר: נקודה.

מכלוף מיקי זוהר: לקונות, יש כאן אנשי מקצוע, יש כאן יועצים משפטיים, תפתרו.

מכלוף מיקי זוהר: החוק יעבור.

מכלוף מיקי זוהר: לכן אני מבקש להתקדם.

מכלוף מיקי זוהר: אדוני היושב ראש, אני חוקקתי את החוק הזה למכללות טכנולוגיות בלבד.

מכלוף מיקי זוהר: אם יש דרך משפטית, ניסוח מדויק יותר כדי שזה באמת יהיה מכללות טכנולוגיות בלבד, כמובן שאני בעד.

משה גפני: למה מכללות טכנולוגיות שונות מגופים אחרים?

מכלוף מיקי זוהר: שאלה מצוינת.

מכלוף מיקי זוהר: האוניברסיטאות מקבלות היום את ההנחה הזאת.

משה גפני: האוניברסיטאות מקבלות?

קריאה: בטח.

מכלוף מיקי זוהר: בסוף מי שלומד במכללות האלה, אלה בדרך כלל אנשים שמגיעים ממצב סוציו אקונומי כי זו השכלה לא גבוהה.

מכלוף מיקי זוהר: זו השכלה חשובה אבל היא לא השכלה גבוהה.

מכלוף מיקי זוהר: זו השכלה קריטית לחברה הישראלית כי אתה לא יכול שלא יהיו לך אנשים שיעבדו בתחום המקצועי.

מכלוף מיקי זוהר: אתה לא יכול לטפח רק את תחום ההיי-טק ואת התחום האקדמי.

מכלוף מיקי זוהר: יש עוד צרכים למדינה הזאת.

מכלוף מיקי זוהר: לכן מה שקורה בסוף, איך שלא תהפוך את זה, משוואת ההוצאה של כל גוף כזה מתגלגלת לתלמיד.

מכלוף מיקי זוהר: למה?

מכלוף מיקי זוהר: כי זה גוף עסקי בסופו של דבר, כלכלי, שצריך להישאר מאוזן.

מכלוף מיקי זוהר: ככל שאני מפחית לו שקל שהוא משלם בארנונה, זה עוד שקל שהוא יכול לתת לתלמיד, נניח הנחה בשכר הלימוד, וכלה בהרחבת הפעילות והעשרת הלימודים בגוף הזה.

מכלוף מיקי זוהר: לכן הגופים האלה שבמיוחד הם נמצאים ומיועדים לאנשי פריפריה, אנשים שמגיעים בדרך כלל ממשפחות חלשות, אלה גופים שאני צריך להעמיס עליהם כמה שפחות הוצאות.

מכלוף מיקי זוהר: לא יכול להיות שבאקדמיה המהוללת, שגם אני בוגר שלה, שני תארים, היא מקבלת את אותן הטבות.

מכלוף מיקי זוהר: לא יכול להיות שהאקדמיה והאליטה מקבלים את ההטבות האלה ודווקא המכללות האלה לא.

מכלוף מיקי זוהר: אלה מוסדות בפריפריה והם לא מקבלים את ההטבות.

מכלוף מיקי זוהר: לכן הגיע החוק הזה.

מכלוף מיקי זוהר: זה תיקון עוול היסטורי.

מכלוף מיקי זוהר: אני מבקש, אני מתחנן.

משה גפני: לא, אל תתחנן.

מכלוף מיקי זוהר: שזה יוצבע היום.

משה גפני: היום או ביום ראשון.

מכלוף מיקי זוהר: תודה רבה.

משה גפני: אני מודה לך.

אסף מנוחין: אני ממונה חינוך טכנולוגי על תיכוני במשרד החינוך.

אסף מנוחין: הדבר הזה יוצר בעיה.

אסף מנוחין: יש רשויות שפוטרות כיתות י"ג ו-י"ד מתשלום ארנונה.

אסף מנוחין: יש מקומות שמוצאים בזה הזדמנות לקבל עוד כמה שקלים והדבר הזה יוצר בעיה במכללות הקטנות.

אסף מנוחין: מתוך המשרד יש מקומות שהם תחומים עמומים.

אסף מנוחין: כיתות י"ב למשל, י"ב טוב שלומדים לימודי מכללה טכנאית, בעצם פטורים מתוקף החוק.

אסף מנוחין: כיתות י"ג, מוסדות שיש בהם כיתה י"ג אחת או שתיים או כיתה אחת שיש בה מתחת ל-20 תלמידים, יש להם בעיה להפעיל את הלימודים האלה.

אסף מנוחין: הרבה פעמים מבקשים מהם ארנונה על המעבדות והסדנאות שהתלמידים משתמשים בהם אבל זה של התיכון.

אסף מנוחין: המעבדות האלה פטורות מתוקף חוק.

אסף מנוחין: לכן אני תומך.

אסף מנוחין: עמדת המשרד היא לפטור.

אסף מנוחין: רוב המכללות שלנו הן מכללות של כיתות המשך.

אסף מנוחין: מתוך 180 מוסדות יש לנו כ-70 כיתות שהן י"ב טוב שהן פטורות ממילא.

אסף מנוחין: יש לנו כ-20 מכללות גדולות של מעל 100 תלמידים אבל יש לנו כ-50 מכללות קטנות של עד 20 תלמידים, מוסדות שיש עד 20 תלמידים בכיתה שמבחינתנו זאת כיתה לכל דבר.

אסף מנוחין: במוסדות הקטנים אין בעיה, עם יכולת אינטלקטואלית לעמוד בדרישות ושם נעשית הרבה עבודה ויש מקומות שמבקשים מהם ארנונה, מהמוסדות האלה עבור כיתות י"ג-י"ד.

אסף מנוחין: לכן אני תומך בקבלת החוק לפטור לארנונה ומתנגד לארנונה.

דב תמיר: אני מנכ"ל המכללה הטכנולוגית באר שבע.

דב תמיר: אני במערכת משנת 1973.

דב תמיר: המכללה הטכנולוגית באר שבע מונה 1,700 סטודנטים והיא היום מחויבת בארנונה מלאה.

דב תמיר: אין שום הצדקה לכך.

דב תמיר: בתי ספר תיכוניים, סמינרים, פטורים לחלוטין ומכללות אקדמיות ואוניברסיטאות משלמות שליש, פטורים משני שליש, ואנחנו משלמים כמו סדנה לפחחות רכב.

דב תמיר: זה לא יכול להיות.

דב תמיר: גם כך אנחנו מקופחים מבחינת המערכת של המדינה כאשר כל הגורמים שציינתי מקבלים תקציבים פי חמש מאשר ההנדסאים.

דב תמיר: זה מעבר לכך שאנחנו נמצאים בפריפריה גם גיאוגרפית וגם חברתית של המדינה.

קריאה: רוב המכללות הטכנולוגיות במרכז הארץ.

דב תמיר: תבדוק את עצמך.

דב תמיר: אתה לא יודע.

משה גפני: אני אעצור את הדיון.

משה גפני: אני מבקש להפסיק עם זה, או שאני אוציא.

משה גפני: תשלים את הדברים בבקשה.

דב תמיר: אנחנו מבקשים צדק.

משה גפני: תודה רבה.

משה גפני: ברור.

משה גפני: היית ברור לחלוטין.

ביאן ותד: אגף התקציבים.

ביאן ותד: אני אפתח בזה שהממשלה החליטה לתמוך בקריאה הטרומית ולהחזיר לפני קריאה ראשונה לוועדת שרים.

ביאן ותד: הדברים שאני הולכת לומר עכשיו, אנחנו נציג אותם גם בוועדת שרים.

ביאן ותד: לכל הנושא של המכללות הטכנולוגיות וכל הדברים שהציג חבר הכנסת מיקי זוהר לגבי התקצוב, הממשלה רק בינואר 2018 אישרה למכללות הטכנולוגיות החל תשע"ט תוספת, להגדיל את התקציב שלהן ב-50 מיליון שקלים כל שנה עד תשפ"ג.

ביאן ותד: יוצא שהבסיס של המכללות יגדל ב-200 מיליון שקלים.

ביאן ותד: כל הדיונים של הרפורמה עם המכללות הטכנולוגיות, הן גם היו שותפות בתהליך הזה והוחלט שבגלל איזונים תקציביים, אבל בכל מקרה חשוב להגיד שהמכללות קיבלו מתשע"ט עד תשפ"ג 200 מיליון שקלים לבסיס ובנוסף קיבלו 225 מיליון שקלים תקציב באופן חד פעמי להצטיידות.

ביאן ותד: זה אומר שברפורמה הזאת התקציב של המכללות הטכנולוגיות שעומדות בתנאי סף יעמוד על 725 מיליון שקלים.

משה גפני: ולכן מה עמדתכם?

משה גפני: לכן אתם מתנגדים לחוק.

ביאן ותד: אני אומרת שהממשלה תמכה.

ביאן ותד: אני אומרת לכם את הנתונים.

ביאן ותד: הדבר השני שחשוב לומר הוא שרק המכללות הטכנולוגיות, בהתאם לאומדן של המכללות שעדיין לא נבדק מול מרכז השלטון המקומי, הצעת החוק הזאת תביא לאובדן הכנסות לרשויות המקומיות לפחות ב-25 מיליון שקלים בשנה.

ביאן ותד: זה אומר שזה משהו שגם יפגע בשירותים שהרשויות המקומיות נותנות לתושבים באותן רשויות מקומיות.

ביאן ותד: אם משרד החינוך בא ואומר שייתנו לו לעוד 55 מוסדות, אם זה רק על ה-13-12 מכללות טכנולוגיות שהם אומרים - לפי האומדן שיש לי אלה 33 מכללות – עדיין אנחנו מדברים על עשרות מיליוני שקלים אובדן הכנסות לרשויות המקומיות.

ביאן ותד: זה משהו שחשוב שהוועדה תכיר בהינתן זה שלמכללות הטכנולוגיות הוגדל התקציב שלהן.

משה גפני: תודה רבה.

משה גפני: משרד הפנים.

סיון להבי: אדוני, נאמר שאנחנו אחרי ועדת שרים.

סיון להבי: הממשלה אכן תמכה בחוק.

סיון להבי: בניגוד לדיון הקודם שהוא בעצם העברה של סמכויות ואין בו כדי להפחית את ההחלטות ברשויות המקומיות, כאן מדובר על הרחבת מעגל הנהנים מפטור בארנונה ולכן יש כאן הפחתה בהכנסות הרשויות המקומיות סעיף 5י שקובע מי הוא מוסד לטובת הציבור קובע שככל שמדובר במוסד להשכלה גבוהה, המוסד צריך להיות מוכר כמוסד להשכלה גבוהה כמשמעותו בסעיף חוק המועצה להשכלה גבוהה.

סיון להבי: כאן המכללות הטכנולוגיות לא כלולות מכיוון שהן לא עומדות בסעיף הזה ולכן הרשות איננה זכאית להעניק להן הנחה.

סיון להבי: אנחנו נבקש, בהמשך להחלטת ועדת שרים, שהפטור שיינתן, ככל שיינתן, יהיה פטור של שני שליש בלבד.

אייל לב ארי: זאת אומרת, להעביר את זה מ-5ג.

שחר פרלמוטר: כן.

שחר פרלמוטר: אני רוצה לחדד את זה.

שחר פרלמוטר: סעיף 5ג הוא סעיף שאומר שעל אף האמור בכל הסעיפים האחרים בפקודה, המפורטים בסעיף זה, הפטור שלהם יהיה.

שחר פרלמוטר: אנחנו מבקשים שזה לא יהיה פטור מלא.

שחר פרלמוטר: כלומר, לא יהיה סעיף 5ג אלא יהיה פטור של שני שליש.

שחר פרלמוטר: זה באמת עולה בקנה אחד עם ההשכלה הגבוהה.

שחר פרלמוטר: המשמעות המשפטית היא שזה לא 5ג אלא סעיף 5.

קריאה: פשוט תשנו את הנוהל של משרד הפנים והם יקבלו את הפטור.

שחר פרלמוטר: אנחנו לא נשנה קריטריונים.

שחר פרלמוטר: שר הפנים תומך בזה שפטור יהיה שני שליש.

שחר פרלמוטר: לא פטור מלא אלא שני שליש.

מיכאל מלכיאלי: השלטון המקומי מסכים לזה?

מירה סלומון: אנחנו מתנגדים לזה שייקבע פטור מיוחד למכללות טכנולוגיות בגלל שאנחנו חושבים שזה ייצר עכשיו שורה של פטורים ייחודיים שיוצאים מהכללים של מוסד מתנדב.

מירה סלומון: בדיוק בשביל זה יש את המוסד המתנדב שקיים היום.

מיכאל מלכיאלי: אבל הם לא נכנסים להגדרה הזאת.

מירה סלומון: אני מסבירה לאדוני.

קריאה: אבל אתם מתעקשים לקיים דיון מקביל.

מירה סלומון: לא.

מירה סלומון: אני משיבה לחבר הכנסת מלכיאלי שפנה אלי.

קריאה: לא.

קריאה: זה דיון מקביל.

קריאה: משווים אותנו להשכלה גבוהה ולא לבתי אבות.

קריאה: בכל תחום החינוך וההשכלה, אנחנו האחרונים שמקבלים.

מירה סלומון: סליחה, בכל הכבוד לך אני מסבירה לחבר הכנסת מלכיאלי.

מירה סלומון: מוסדות ההשכלה הגבוהה, גם הם חוסים תחת פטור מוסד מתנדב.

מירה סלומון: אין להם פטור מיוחד משלהם כיום בחוק.

משה גפני: תודה.

משה גפני: יש משרד ממשלתי שרוצה להתייחס ועדיין לא התייחס?

משה גפני: לא.

משה גפני: יש לי עמדה בעניין הזה אבל אני לא רוצה להביע אותה.

משה גפני: אני מציע שאנחנו נקריא את מה שכתוב בקריאה הטרומית.

משה גפני: לא נצביע עכשיו אלא נצביע בתחילת השבוע.

משה גפני: בינתיים אני אברר האם האכסניה היא בפטור מלא או שהאכסניה היא בפטור של שני שליש.

משה גפני: האמת היא שאני לא כל כך מבין את הנושא הזה, למה הם צריכים להיות שונים מאוניברסיטאות ולמה הם צריכים להיות שונים מאחרים, למה הם צריכים לשלם ארנונה, אבל אני לא מביע עמדה בעניין הזה.

משה גפני: אני מציע שנקריא את מה שאושר בטרומית.

משה גפני: אנחנו מודיעים מראש שלקראת הקריאה השנייה והשלישית, אחרי הקריאה הראשונה, אנחנו נקיים יותר את הדיון.

משה גפני: אני אלמד את זה קודם.

משה גפני: מה שנעשה בקריאה הראשונה, לא חד משמעי יהיה בקריאה השנייה והשלישית.

משה גפני: נלמד את זה יותר ונראה גם את היכולת שלנו בתקופה הזאת.

משה גפני: לכן, אני מציע להקריא את זה כמות שהוא ובתחילת השבוע נצביע על זה.

אייל לב ארי: הצעת חוק לתיקון פקודת מסי העירייה ומסי הממשלה (פטורין) (פטור מארנונה למכללה טכנולוגית מוכרת), התשע"ז-2017

אייל לב ארי: הצעת חוק לתיקון פקודת מסי העירייה ומסי הממשלה (פטורין) (פטור מארנונה למכללה טכנולוגית מוכרת), התשע"ז-2017 בפקודת מסי העירייה ומסי הממשלה (פטורין), 1938, בסעיף 5ג(ה), אחרי פסקה (14) יבוא: "(15) מכללה טכנולוגית מוכרת כהגדרתה בחוק ההנדסאים והטכנאים המוסמכים, התשע"ג-2012, והכול אם אינה למטרות רווח, לגבי השטח המשמש לחינוך או ללימוד ואשר אין בו פעילות עסקית".

אייל לב ארי: יש לי הערה קצרה.

אייל לב ארי: גם לאור המספרים שעלו כאן.

אייל לב ארי: יש שני סוגים של מכללות טכנולוגיות מוכרות – למבוגרים ולצעירים.

אייל לב ארי: לצעירים זאת כיתה י"ג ו-י"ד.

אייל לב ארי: הכיתה הזאת מתקיימת בתוך כתלי בתי הספר.

אייל לב ארי: בתי הספר לכשעצמם כנכס פטורים מארנונה.

אסף מנוחין: לא.

אסף מנוחין: רשויות גובות ארנונה ממוסדות.

אסף מנוחין: זה תלוי ברשות.

משה גפני: אני אתן את הזמן כדי לברר את הסוגיה הזאת.

משה גפני: אייל יהיה אתכם בקשר כדי להגיע לפתרון.

משה גפני: בכל מקרה, גם ההצבעה תהיה על הנוסח הזה כמות שהוא.

משה גפני: זה לא יהיה הנוסח הסופי כיוון שאנחנו נביא את זה לדיון, אם נוכל להביא, כי יכול להיות שלא נוכל להביא בגלל הבחירות.

אייל לב ארי: מה העלות התקציבית?

ביאן ותד: אני צריכה לחשב את זה.

ביאן ותד: לגבי אובדן הכנסות לרשויות, אני צריכה להבין האם אלה מכללות טכנולוגיות, אלה 12 מכללות ואני מכירה 33 מכללות.

משה גפני: בסדר.

משה גפני: תבדקי.

ביאן ותד: אני אומרת שהאומדן העכשווי הוא לפחות עשרות מיליוני שקלים.

קריאה: לא נכון.

ביאן ותד: אני צריכה לבדוק את הנתונים.

משה גפני: תבדקי.

משה גפני: אני לא מפריע לך לבדוק.

אייל לב ארי: להערכתך מה העלות כרגע?

משה גפני: 25 מיליון שקלים.

ביאן ותד: לפחות.

משה גפני: עוד יום עובר, זה 50 מיליון שקלים.

משה גפני: אני מכיר את זה.

משה גפני: אין לי טענות.

משה גפני: השאלה רק למה אלה כן ואלה לא.

משה גפני: לא חשוב, יש הרבה שאלות.

ניר אבודרהם: החוק לא סתם מדבר על מכללה טכנולוגית מוכרת בהגדרתה בחוק ההנדסאים והטכנאים.

ניר אבודרהם: כיתות י"ג-י"ד, כל מערכת התקצוב שלהם היא נפרדת.

ניר אבודרהם: אנחנו משהו שונה.

ניר אבודרהם: אנחנו כפופי מל"ג.

ניר אבודרהם: לגבי הנושא של מוסד מתנדב.

ניר אבודרהם: אין קשר בין כל מה שקשור לחינוך השכלה, פטור אם הוא מלא או חלקי.

ניר אבודרהם: אם זה יובא להצבעה ביום ראשון, בוועדה, אני אומר שזה ירד לטמיון.

ניר אבודרהם: מה עוזר האינטרס הציבורי המובהק?

ניר אבודרהם: אם זה יובא היום, אנחנו כבר רוצים להעביר את זה בקריאה ראשונה או מחר או ביום ראשון.

ניר אבודרהם: אחרת זה לא יצליח לעבור בקריאה ראשונה.

משה גפני: תודה רבה.

משה גפני: אני מודה לך.

משה גפני: זה הנוסח שהקראנו.

משה גפני: אני מבקש שתבדוק את העניין הזה.

משה גפני: אנחנו כנראה נצביע על זה בתחילת שבוע הבא.

משה גפני: אני מניח שביום ראשון.

משה גפני: מניח, לא בטוח.

משה גפני: יכול להיות ביום שני.

משה גפני: אנחנו לא נשנה מההחלטה הזאת.

משה גפני: לאחר מכן, לקריאה השנייה והשלישית, אנחנו נצטרך לקבל החלטה.

ניר אבודרהם: אם הולכים להצביע על זה ביום ראשון, למה לעכב את זה?

משה גפני: תודה רבה.

משה גפני: אני מאוד מודה לך על זה שאתה מפריע.

ניר אבודרהם: לא מפריע.

משה גפני: תודה רבה.

משה גפני: אנחנו סיימנו את הדיון בעניין הזה.

משה גפני: זה יהיה בסדר היום.

משה גפני: נצטרך להצביע ונצטרך בינתיים לברר, אייל, את הנושאים האלה שעלו.

משה גפני: תודה רבה.

משה גפני: הישיבה נעולה.